Diari Oficial de la Generalitat Valenciana


Sumari del DOGV 8065, del 19-06-2017 (2017/5129)

RESOLUCIÓ de 8 de juny de 2017, del director general de Relacions amb les Corts, per la qual es publica l'Acord de modificació i actualització, per al període 2017-2018 del conveni d'assistència sanitària derivada d'accidents de trànsit en l'àmbit de la sanitat pública de la Generalitat, entre el Consorci de Compensació d'Assegurances, la Unió Espanyola d'Entitats Asseguradores i Reasseguradores (UNESPA), el Consorci de l'Hospital General Universitari de València, el Consorci Hospitalari Provincial de Castelló i la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5129


Data del document
:   08-06-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 de juny de 2017, del director general de Relacions amb les Corts, per la qual es publica l'Acord de modificació i actualització, per al període 2017-2018 del conveni d'assistència sanitària derivada d'accidents de trànsit en l'àmbit de la sanitat pública de la Generalitat, entre el Consorci de Compensació d'Assegurances, la Unió Espanyola d'Entitats Asseguradores i Reasseguradores (UNESPA), el Consorci de l'Hospital General Universitari de València, el Consorci Hospitalari Provincial de Castelló i la Generalitat. [2017/5129]  
  
El Consorci de Compensació d'Assegurances, la Unió Espanyola d'Entitats Asseguradores i Reasseguradores (UNESPA), el Consorci de l'Hospital General Universitari de València, el Consorci Hospitalari Provincial de Castelló i la Generalitat han subscrit, el dia 5 d'abril de 2017, l'Acord de modificació i actualització, per al període 2017-2018, del conveni d'assistència sanitària derivada d'accidents de trànsit en l'àmbit de la sanitat pública de la Generalitat i, conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 7 de juny de 2017 i número 707/2017, procedeix la publicació en el Diari Oficial de la Generalitat Valenciana de l'acord de modificació esmentat, que figura com a annex d'aquesta resolució.  
  
  
València, 8 de juny de 2017.- El director general de Relacions amb les Corts: Antonio Torres Salvador.  
  
  
Acord de modificació i actualització, per al període 2017-2018, del conveni d'assistència sanitària derivada d'accidents de trànsit en l'àmbit de la sanitat pública de la Generalitat Valenciana per al període 2008-2009, entre el Consorci de Compensació d'Assegurances, les Entitats Asseguradores i Reasseguradores (UNESPA), el Consorci de l'Hospital General Universitari de València, el Consorci Hospitalari Provincial de Castelló i la Generalitat Valenciana.  
  
València, 5 d'abril de 2017  
  
Reunits  
Alejandro Izuzquiza Ibáñez d'Aldecoa, en representació del Consorci de Compensació d'Assegurances, com a director d'Operacions d'aquest consorci, en virtut dels poders atorgats a favor seu per mitjà d'escriptura de 19 de febrer de 1997 davant del notari Luis Núñez Boluda.  
Pilar González de Frutos, en representació de la Unió Espanyola d'Entitats Asseguradores i Reasseguradores (UNESPA), com a presidenta, en virtut del poder protocol·litzat per mitjà d'escriptura, atorgada pel notari de Madrid Andrés Sanz Tobes en data 9 de gener de 2004.  
Carmen Montón Giménez, consellera de Sanitat Universal i Salut Pública, nomenada pel Decret 8/2015, de 29 de juny, del president de la Generalitat, tal com disposa l'article 17.f de la Llei 5/1983, de 30 de desembre, del Consell; l'article 6.3 del Decret 176/2015, de 10 d'octubre, del Consell, pel qual es regulen els convenis que subscriga la Generalitat i el seu registre, en relació amb l'article 4 del Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, i com a presidenta del Consell de Govern del Consorci de l'Hospital General Universitari de València, facultada per a la firma d'aquest per acord de l'esmentat Consell, de 12 de desembre de 2003, apartat 6.2, de conformitat amb el que estableix l'article 14 en relació amb els articles 13 i 15 dels Estatuts del Consorci Hospital General Universitari i facultada per l'Acord del Consell de 31 de març de 2017.  
  
Joaquín Sanchis García, com a director gerent del Consorci Hospitalari Provincial de Castelló en virtut del nomenament efectuat en la sessió extraordinària de Consell de Govern de 3 de setembre de 2015 i facultat per l'apartat tercer de l'Acord de delegació d'atribucions en matèria de personal, de contractació administrativa i gestió econòmica, de 14 de març de 2016 i publicat en el Diari Oficial de la Generalitat Valenciana número 7759, de 13 d'abril de 2016.  
Les parts, en la representació que tenen, es reconeixen mútua capacitat per a obligar-se i convindre i  
  
Manifesten  
1r. Amb data 21 d'abril de 2008 es va firmar un conveni entre el Consorci de Compensació d'Assegurances, la Generalitat Valenciana i UNESPA, pel qual es regulava l'assistència sanitària derivada d'accident de trànsit en l'àmbit de la sanitat pública. Amb data 12 de febrer de 2014, es va firmar un acord de modificació i actualització per a 2014, 2015 i 2016 del mencionat conveni pel qual es regula l'assistència sanitària derivada d'accident de trànsit en l'àmbit de la sanitat pública.  
  
2n. L'estipulació quinzena del conveni estableix que té vigència fins al 31 de desembre de 2009 i que és prorrogable tàcitament per períodes anuals, excepte denúncia expressa per qualsevol de les parts subscriptores, amb l'increment dels mòduls segons oportú acord de les parts. Este conveni ha sigut modificat en la seua redacció i actualitzat en els seus imports per mitjà de successius acords subscrits el 25 de gener de 2010, el 19 de gener de 2011, 13 de febrer de 2012 i 12 de febrer de 2014.  
  
3r. No s'ha formulat cap denúncia del conveni i és voluntat de les parts firmants, a través d'aquest acord, donar una nova redacció a l'estipulació cinquena del conveni que regula els mòduls econòmics a aplicar com a contraprestació per l'assistència prestada a lesionats per accidents de trànsit.  
Per a això, les parts acorden mantindre el mòdul únic durant l'exercici 2017 i 2018 modificant la redacció de l'estipulació quinta del conveni. L'import d'aquest mòdul es mantindrà durant els exercicis 2017 i 2018.  
Per això, adopten els següents  
  
Acords  
  
Primer  
Les parts firmants acorden, amb efectes per a l'exercici 2017 i 2018 modificar la redacció de l'estipulació cinquena del conveni, que regula els mòduls econòmics a aplicar com a contraprestació per l'assistència prestada a les persones lesionades per accidents de trànsit, que queda redactada de la manera següent:  
«Cinquena  
1. Per la prestació d'assistència sanitària que s'efectua a les persones lesionades a què es refereix aquest conveni, la Conselleria de Sanitat efectuarà una liquidació per serveis sanitaris prestats, per un import d'un mòdul únic de huit-cents vint euros (820 ?), per cada persona lesionada a què es preste assistència, independentment que es tracte d'una assistència inicial d'urgència, se l'hospitalitze o es tracte de consultes successives o posteriors reingressos; s'hi inclou el tractament rehabilitador que el lesionat necessite.  
  
En el referit mòdul de 820 - quedarà inclosa la totalitat de les despeses assistencials fins a la finalització del procés, inclòs el transport i l'assistència que poguera prestar-se en el lloc de l'accident, i s'aplicarà a totes les assistències sanitàries prestades a les persones lesionades per fets de la circulació.  
Així mateix quedaran inclosos en l'import del mòdul les despeses per assistència sanitària futura, previstes en els articles 113 i 114 del Reial decret legislatiu 8/2004, de 29 d'octubre, pel qual s'aprova el text refós de la Llei sobre responsabilitat civil i assegurança en la circulació de vehicles de motor (d'ara en avant TRLRCSCVM), que necessite la persona lesionada de forma vitalícia després que es produïsca l'estabilització de les seqüeles.  
No s'entendran inclosos, en l'esmentat mòdul, els imports de les pròtesis, les ortesis i les despeses corresponents a la rehabilitació domiciliària i ambulatòria d'acord amb el que estableixen els articles 115 i 116 del TRLRCSCVM.  
2. Quan una persona lesionada atesa d'urgències en un centre sanitari dependent de la Conselleria de Sanitat haja de ser remés, per causes de força major, a un centre no dependent de la mateixa conselleria, no s'efectuarà cap facturació per l'assistència sanitària urgent, i ha de anar a càrrec de l'entitat asseguradora corresponent l'assumpció de les despeses assistencials generades pels serveis prestats en el dit centre.  
Per a tot això, s'entendran, com a causes de força major, les situacions d'especial emergència en què la persona lesionada necessitara d'un tipus d'atencions que no pogueren ser prestades per centres adscrits a la Conselleria.  
3. Les despeses extrasanitàries, com ara conferències telefòniques, cafeteria, etc., seran sempre per compte de la persona lesionada, i el centre sanitari, si és el cas, li'ls facturarà amb independència del mòdul de despeses assistencials amb càrrec a l'entitat asseguradora».  
  
Segon  
La vigència del conveni es prorroga des de l'1 de gener de 2017 i fins al 31 de desembre de 2018, sempre que l'assistència sanitària prestada en el sistema sanitari públic valencià s'inicie en el període comprés entre ambdues dates.  
  
Tercer  
D'acord amb la normativa aplicable en matèria de taxes de la Generalitat, s'acorda la publicació en el Diari Oficial de la Generalitat Valenciana.  
  
I perquè conste, firmen les parts aquest acord, en quàdruple exemplar, en el lloc abans indicat.  
  
Pel Consorci de Compensació d'Assegurances: Alejandro Izuzquiza Ibáñez de Aldecoa.  
Per la Generalitat Valenciana: Carmen Montón Giménez.  
Per la Unió Espanyola d'Entitats Asseguradores i Reasseguradores (UNESPA): Pilar González de Frutos.  
Pel Consorci Hospitalari Provincial de Castelló: Joaquín Sanchis Garcia.